দিল্লির আবহে রাজস্থানের উদ্ধার বিপুল পরিমাণ বিস্ফোরক, গ্রেফতার ২

ওয়েবডেস্ক- দিল্লি কাণ্ডের (Delhi Incident) আবহেই এই রাজস্থানে (Rajasthan) উদ্ধার বিস্ফোরক (Explosives Seized) । ট্রাকে বোঝাই করে এই বিস্ফোরক নিয়ে যাওয়া হচ্ছিল বলে খবর। রাজস্থানের এই ঘটনায় মোট ১০৯ কার্টন বিস্ফোরক উদ্ধার হয়েছে। বাজেয়াপ্ত করা হয়েছে ৯৮১টি জিলেটিন স্টিক, ৯৩টি ডিটোনেটর ও একটি সেফটি ফিউজ। পুলিশ জানিয়েছে যে পরিমাণ বিস্ফোরক উদ্ধার হয়েছে সেটি বিস্ফোরণস্থলে চারপাশে ১০ কিলোমিটার পর্যন্ত ক্ষয়ক্ষতি ঘটাতে পারে। ফের নাশকতার ছক?

জানা গেছে, গোপন সূত্রে এই বিস্ফোরক পাচারের খবর আসে পুলিশের কাছে। এই পরেই অভিযানে নামে পুলিশ। রাজস্থানের মেওয়ার জেলার রাজসমন্দে আগে থেকে প্রস্তুতি নিয়ে রেখেছিলেন পুলিশকর্মীরা। খবর ছিল, ওই শহরের ওপর দিয়েই ট্রাকটি যাবে। সেই মতো রাজসমন্দে রাস্তার উপর প্রথমে ব্যারিকেড করে দেয় পুলিশ। এর পরেই পুলিশি অভিযানে উদ্ধার ট্রাক ভর্তি কার্টন কার্টন বিস্ফোরক। ভগবত সিং ও হিম্মত সিং নামে দুই জনকে গ্রেফতার করেছে পুলিশ। এরা দুজনেই রাজস্থানের বাসিন্দা। দুজনেই ট্রাকের মধ্যে ছিল। এত বিস্ফোরক কোথায় নিয়ে যাওয়া হচ্ছিল, তার কোনও সদত্তর দিতে পারেনি ভগবত্র ও হিম্মতের দুজনের কেউই। এর পরেই তাদের গ্রেফতার করা হয়।

আরও পড়ুন-  গ্যাস মাস্ক পরে পার্লামেন্টে বিরোধীরা! কারণ জানলে চমকে উঠবেন

কী কারণে এত বিস্ফোরক তা খতিয়ে দেখছে পুলিশ। দিল্লি কাণ্ডের পর থেকেই গোটা দেশ জুড়ে তল্লাশি চালাচ্ছে পুলিশ। প্রাথমিকভাবে অনুমান রাজস্থানের বিভিন্ন জায়গায় পাথরের খাদান রয়েছে। সেই বেআইনি পাথর খাদানের জন্যই ওই বিস্ফোরক পদার্থগুলি নিয়ে যাওয়া হতে পারে। তবে আপাতত সবটাই তদন্তসাপেক্ষ। বিস্ফোরক পদার্থগুলির পাশাপাশি ট্রাকটিকে বাজেয়াপ্ত করা হয়েছে।

দেখুন আরও খবর-